Наступным крокам развіцця гэтага сюжэту можа стаць толькі прыезд самога Папы ў Беларусь альбо заключэнне канкардату. Калі ў 2010 г. ні Папа не прыедзе ў Беларусь, ні канкардат не будзе заключаны, усе намаганні беларускага прэзідэнта пойдуць з ветрам. Хоць час ад часу ў СМІ з’яўляюцца звесткі пра магчымую сустрэчу Папы Рымскага і Патрыярха Маскоўскага, але гэта не азначае, што такая сустрэча адбудзецца ў Беларусі. Кіраўніцтва Рыма-Каталіцкай Царквы падчас візіту ad lumina таксама перадало Папу запрашэнне наведаць Беларусь, але перспектыва гэтага прыезду выглядае змрочна. Тым больш, што вельмі замаруджваецца справа з падпісаннем канкардату.